钦定古今图书集成/明伦汇编/家范典/第007卷 > 性理会通 > 又 前人
## 钦定古今图书集成/明伦汇编/家范典/第007卷 > 性理会通 > 又 前人

侄孙近来为学何如？想不免趋时。然亦须多读史，务
令文字华实相副，期于适用乃佳，勿令得一第后所
学，便为弃物也。海外亦粗有书籍，六郎亦不废学，虽
不解对义，然作文极峻壮，有家法。二郎、五郎见说亦
长进，曾见他文字否？侄孙宜熟看前后《汉史》及韩柳
文，有便寄近文一两首，来慰海外老人意也。